Ana Matnadze

Ana Matnadze (; dzimusi  Telavi) ir Gruzijas starptautiskā lielmeistare šahā (2002), kas kopš 2012. gada pārstāv Spāniju.

 Biogrāfija 
Sekmīgi pārstāvējusi Gruziju Eiropas un Pasaules junioru šaha čempionātos. 1993. gadā uzvarējusi Pasaules junioru šaha čempionātā U10 vecuma grupā. 1994. un 1995. gadā uzvarējusi Eiropas junioru šaha čempionātā U12 vecuma grupā. 1997. gadā uzvarējusi Eiropas un Pasaules junioru šaha čempionātos U14 vecuma grupā. 1998. un 199. gadā uzvarējusi Eiropas junioru šaha čempionātos U16 vecuma grupā. Daudzkārtējā Gruzijas sieviešu šaha čempionāta laureāte, kuros izcīnījusi zelta (2002 - kopā ar Maiju Lomineišvili) un 3 bronzas (1998, 2000, 2005) medaļas.

Uzvarējusi starptautiskajos sieviešu šaha turnīros Bledā (1997), Kobuleti (1998), Groningenā (1998), Batumi (2000), Tarragonā (2004), Pontevedrā (2008). 2002. gadā Turcijā uzvarējusi Eiropas sieviešu čempionātā šaha ātrspēlē. 2004. gadā Elistā piedalījusies Pasaules šaha čempionātā sievietēm pēc izslēgšanas sistēmas, kurā 1. kārtā zaudējusi Olgai Aleksandrovai.2004 FIDE Knockout Matches (Women) 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Dinarai Saduakasovai.Women’s World Championship 2018

Gruzijas komandas NTN Tbilisi sastāvā 2 reizes (2004, 2005) uzvarējusi Eiropas sieviešu šaha klubu kausa izcīņā.OlimpBase :: European Women's Chess Club Cup :: Ana Matnadze

2023. gada novembrī Daglasā ierindojusies 43. vietā "FIDE Women's Grand Swiss" turnīrā sievietēm.023 FIDE Women's Grand Swiss

2024. gada septembrī ierindojusies 9. vietā Karaghandi apgabala atklātā čempionāta "B" turnīrā.1 Открытый Кубок Акима Карагандинской области среди женщин

Pārstāvējusi Spānijas komandu lielākajos komandu šaha turnīros:
 Pasaules šaha olimpiādēs piedalījusies 4 reizes (2012-2018). Individuālajā vērtējumā izcīnījusi sudraba (2014) un bronzas (2018) medaļas;OlimpBase :: Women's Chess Olympiads :: Ana Matnadze
 Eiropas komandu šaha čempionātos piedalījusies 3 reizes (2013-2017). Individuālajā vērtējumā izcīnījusi sudraba (2013) un bronzas (2017) medaļas.OlimpBase :: European Women's Team Chess Championship :: Ana Matnadze

Par panākumiem turnīros FIDE 1999. gadā Matnadzei piešķīra starptautiskās meistares (WIM), bet 2002. gadā - starptautiskās lielmeistares (WGM) nosaukumu. 2006. gadā saņēmusi starptautiskā meistara nosaukumu vīriešiem (IM).

 Atsauces 

 Ārējās saites 

Kategorija:1983. gadā dzimušie
Kategorija:Gruzijā dzimušie
Kategorija:Gruzijas šahisti
Kategorija:Spānijas šahisti